Narodna skupština (Benin)
<s>Narodna skupština Republike Benin (francuski: Assemblée nationale de la République du Bénin) je jednodomni parlament Republike Benin i nositelj zakonodavne vlasti u toj zemlji.</s><s>Sjedište parlamenta je u glavnom gradu, Porto-Novu, a aktualna organizacija i struktura temeljena je na Ustavu iz 1990. godine; prvi beninski parlament formiran je 1959. godine, temeljem odredaba ranijeg dahomejskog ustava, a njime je predsjedao kasniji premijer Justin Ahomadégbé-Tomêtin.</s><s>Aktualni predsjednik skupštine je Louis Vlavonou.</s>

<s>Aktualna Narodna skupština broji 83 zastupnika, koji se biraju na mandat u trajanju od četiri godine sustavom proporcionalne reprezentacije temeljenoj na stranačkim listama.</s><s>Pasivno biračko pravo imaju sve poslovno sposobne osobe stare najmanje 25 godina, koje žive u Beninu najmanje godinu dana te koje su državljani po rođenju ili naturalizirani državljani koji u Beninu žive najmanje 10 godina.</s><s>Zastupnici primaju redovnu plaću od 193,291 CFA franaka mjesečno, uz dodatke u iznosu od 373,003 CFA franaka, a dužni su redovno pohađati sjednice i sastanke odbora; izostanci mogu biti kažnjeni novčano ili suspenzijom.</s><s>S druge strane, aktivno biračko pravo imaju svi poslovno sposobni punoljetni državljani Benina koji nisu osuđeni za kazneno djelo s minimalnom kaznom od tri mjeseca zatvora, nepoštivanje suda ili imaju nerazriješeni osobni bankrot.</s>

<s>Iako Benin ima višestranački sustav, na izborima 2019. godine su u Narodnu skupštinu ušle samo dvije parlamentarne grupacije - Progresivna unija i Republianski blok - i to nakon što je država odbila kandidature opozicijskih stranaka; vjeruje se kako su oba parlamentarna bloka bliska aktualnom predsjedniku Talonu.</s>

<s>Reference</s>

<s>Vanjske veze 
Službene stranice</s>

<s>Politika Benina
Benin</s>

